open-index/open-wikipedia-markdown huggingface dataset:
Κυβέρνηση της Τουρκίας

Η **κυβέρνηση της Τουρκίας** (τουρκικά: *Türkiye Hükümeti*) λειτουργεί στο πλαίσιο μιας κοσμικής κοινοβουλευτικής δημοκρατίας, σύμφωνα με την οποία μετά την αναθεώρηση του Συντάγματος, ο Πρόεδρος της Δημοκρατίας είναι ο επικεφαλής της κυβέρνησης. 

Άλλα κυβερνητικά ιδρύματα, εκτός από το Υπουργικό Συμβούλιο, είναι το Κοινωνικό Ασφαλιστικό Ίδρυμα, το Συμβούλιο Εθνικής Ασφάλειας και άλλα, τα οποία είναι επιφορτισμένα με ειδικότερα θέματα κυβερνητικής πολιτικής.

## Παραπομπές


## Εξωτερικοί σύνδεσμοι
* 

Κατηγορία:Πολιτική της Τουρκίας
Γενικός Εισαγγελέας του Ανώτατου Εφετείου της Τουρκίας

Ο **Γενικός Εισαγγελέας του Ανώτατου Εφετείου** (τουρκικά: *Yargıtay Cumhuriyet Başsavcısı*) αποτελεί τον ανώτατο εισαγγελικό λειτουργό στην Τουρκία. Προΐσταται της Γενικής Εισαγγελίας του Ανώτατου Εφετείου (Yargıtay Cumhuriyet Başsavcılığı). Έχει τη δυνατότητα υποβολής αιτημάτων προς το Συνταγματικό Δικαστήριο, όπως και παραπομπής στο Ανώτατο Ποινικό Δικαστήριο, ανώτερων αξιωματούχων της Τουρκικής Δημοκρατίας.

## Παραπομπές


## Εξωτερικοί σύνδεσμοι
* 

Γ
Υπουργικό Συμβούλιο (Κύπρος)

Το **Υπουργικό Συμβούλιο** της Κυπριακής Δημοκρατίας είναι το εκτελεστικό σκέλος της Κυπριακής Κυβέρνησης, που αποτελείται από τους υπουργούς. Στο Συμβούλιο προεδρεύει ο Πρόεδρος της Κυπριακής Δημοκρατίας, ενώ οι υπουργοί μετέχουν εκπροσωπώντας τα εκτελεστικά τμήματα της κυβέρνησης. Το Υπουργικό Συμβούλιο είναι το κατεξοχήν όργανο που ασκεί εκτελεστική εξουσία και συνήθως συνέρχεται κάθε Τετάρτη στο προεδρικό Μέγαρο στην Λευκωσία.

ΑΡΘΡΟ 54

του Συντάγματος

1.         Με εξαίρεση την εκτελεστική εξουσία, που σύμφωνα με τα άρθρα 47, 48 και 49 ρητά διαφυλάσσεται για τον Πρόεδρο και τον Αντιπρόεδρο της Δημοκρατίας, οι οποίοι ενεργούν είτε ξεχωριστά ή από κοινού, το Υπουργικό Συμβούλιο ασκεί εκτελεστική εξουσία σε όλα τα άλλα θέματα, εκτός των θεμάτων που με βάση ρητής διάταξης του Συντάγματος υπάγονται στην αρμοδιότητα  Κοινοτικής Συνέλευσης. Η εκτελεστική εξουσία, που ασκείται από το Υπουργικό Συμβούλιο, περιλαμβάνει μεταξύ άλλων και τα εξής θέματα:

(α)       Τη γενική διεύθυνση και τον έλεγχο της διακυβέρνησης της Δημοκρατίας και τη διεύθυνση της γενικής πολιτικής.

(β)       Τις εξωτερικές υποθέσεις για τις οποίες γίνεται αναφορά στο άρθρο 50.

(γ)        Την άμυνα και την ασφάλεια, συμπεριλαμβανομένων των θεμάτων που αναφέρονται στο άρθρο 50.

(δ)       Τον συντονισμό και την εποπτεία όλων των δημόσιων υπηρεσιών.

(ε)        Την εποπτεία και τη διάθεση της περιουσίας που ανήκει στη Δημοκρατία σύμφωνα με τις διατάξεις του Συντάγματος και του νόμου.

(στ)      Την επεξεργασία νομοσχεδίων πριν την κατάθεσή τους στη Βουλή των Αντιπροσώπων από κάποιον Υπουργό.

(ζ)        Την έκδοση διαταγμάτων και κανονισμών για εφαρμογή νόμων, όπως ορίζουν αυτοί οι νόμοι.

(η)       Την επεξεργασία του προϋπολογισμού της Δημοκρατίας πριν την κατάθεσή του στη Βουλή των Αντιπροσώπων.

## Παραπομπές


## Εξωτερικοί σύνδεσμοι
* Προεδρία της Δημοκρατίας (Σύνθεση Υπουργικού Συμβουλίου)
* Γραμματεία Υπουργικού Συμβουλίου

Υ
Κωνσταντίνος Ξενοκράτης

Ο **Κωνσταντίνος Ξενοκράτης** (Σαμάκοβο, 1803 - Βουκουρέστι, 1876) ήταν αγωνιστής της Ελληνικής Επανάστασης του 1821 και ευεργέτης από την Ανατολική Θράκη.
## Βιογραφία
Ο Ξενοκράτης γεννήθηκε στο Σαμάκοβο της Ανατολικής Θράκης. Μικρός σε ηλικία εγκαταστάθηκε μαζί με τα αδέλφια του Πασχάλη, Θεόδωρο και Αθανάσιο στο Βουκουρέστι της Ρουμανίας. Εκεί ασχολήθηκαν με τις επιχειρήσεις και τη γεωργία και απέκτησαν σημαντική περιουσία. Όλα τα αδέλφια προεπαναστατικά μυήθηκαν στη Φιλική Εταιρεία. Με την έναρξη του Αγώνα ο ίδιος σε ηλικία 18 ετών και ο αδελφός του Πασχάλης λίγο μεγαλύτερος κατατάχθηκαν στον Ιερό Λόχο. Πολέμησαν μαζί στη μάχη του Δραγατσανίου και στην μάχη του Σκουλενίου. Στη δεύτερη, ο αδελφός του σκοτώθηκε. Ο ίδιος έζησε στο Βουκουρέστι μέχρι τα βαθιά του γεράματα. 

Μετά την απελευθέρωση τιμούσε τη μνήμη των ιερολοχιτών φορώντας  τη στολή τους κάθε 25η Μαρτίου. Υπήρξε ευεργέτης του Ελληνισμού αφού φρόντισε να ανεγερθεί σχολείο στη γενέτειρά του και με κληροδότημα ίδρυσε το Ξενοκράτειο Παρθεναγωγείο στο Μεσολόγγι. Επίσης μετά το θάνατό του, η οικία του στο Βουκουρέστι στέγασε το Ξενοκράτειο Νοσοκομείο.

Ο επενδύτης της στολής του Ιερού Λόχου που ανήκε στον Κωνσταντίνο Ξενοκράτη δωρήθηκε στα 1899 από την οικογένειά του μαζί με τα όπλα,τη σφραγίδα και την εθνική ενδυμασία του, στο Εθνικό Ιστορικό Μουσείο. Είναι το μοναδικό διασωθέν κειμήλιο από τη στολή του πρώτου αυτού επίλεκτου σώματος του τακτικού στρατού που συγκρότησε ο Αλέξανδρος Υψηλάντης το Μάρτιο του 1821 στη Φωξάνη μεταξύ Μολδαβίας και Βλαχίας.
## Παραπομπές

## Βιβλιογραφία
*Μποτονάκη, Αλ.(2007) Η επανάσταση στις Παραδουνάβιες χώρες (Μολδαβία-Βλαχία) και οι Θράκες Αγωνιστές. Ο Φάρος της Αλεξανδρούπολης, 21
* Ζυγούρη Νικολέττα (2011) Ο επενδύτης του Ιερολοχίτη Κωνσταντίνου Ξενοκράτους  σσ 53-70. *Τεκμήρια Ιστορίας Μονογραφίες* ΙΕΕΕ

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Έλληνες ευεργέτες
Παλαιά Περιστέρα Αχαΐας

:*Για οικισμούς με ίδιο όνομα στην Αχαΐα, δείτε: [[Περιστέρα Αχαΐας]]*

Η **Παλαιά Περιστέρα** είναι χωριό της Αχαΐας στο Δήμο Δυτικής Αχαΐας, πλησίον της ΒΙ.ΠΕ. Πάτρας. Βρίσκεται ανάμεσα στα ποτάμια Πείρος και Παραπείρος, κοντά στο σημείο συμβολής τους, καθώς και 21 χιλιόμετρα νοτιοδυτικά της πόλης της Πάτρας. Εγγύς του σε πολύ μικρή απόσταση βρίσκεται το χωριό Άγιος Στέφανος (γνωστότερο ως Περιστέρα).

## Ιστορικά στοιχεία
Οι αρχικοί του κάτοικοι είχαν αρβανίτικη καταγωγή. Το χωριό αναφέρεται στην απογραφή *Corner* του 1689 να έχει 86 κάτοικους ενώ αναφέρεται στην ενετική κατάσταση του 1697 ως «χωρίον Πατρών». Καταγράφεται και το 1700 στη βενετική απογραφή *Grimani* να έχει πληθυσμό 16 οικογένειες (64 κάτοικοι).

Το 19ο αιώνα εγκαταστάθηκαν στην περιοχή κάτοικοι από τα Κλουκινοχώρια της Νωνάκριδας. Τη δεκαετία του 1950 κάτοικοι από την τότε Περιστέρα, όπως ονομαζόταν παλιότερα η Παλαιά Περιστέρα, δημιούργησαν έναν νέο οικισμό, το σημερινό χωριό του Αγίου Στεφάνου, και το αρχικό χωριό απέκτησε τον επιθετικό προσδιορισμό "παλιός" και ονομάστηκε πλέον Παλιά Περιστέρα σε αντιδιαστολή με τη «νέα» Περιστέρα.

Διοικητικά, το αρχικό χωριό υπαγόταν από το 1835 έως το 1912 στον τότε Δήμο Φαρρών ενώ μέχρι το 1929 υπαγόταν στην κοινότητα Μιτοπόλεως ώσπου και αποτέλεσε αυτόνομη κοινότητα, τμήμα της οποίας αποτέλεσαν και τα Διδαχαίικα κατά το διάστημα 1946-1951.

Στις 19/03/1961 το αρχικό χωριό, η Παλαιά Περιστέρα, και αφότου είχε δημιουργηθεί το νέο χωριό, αναγνωρίστηκε ως οικισμός και προσαρτήθηκε του στην κοινότητα Αγίου Στεφάνου.

Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", η Παλαιά Περιστέρα προσαρτάται στο Δήμο Ωλενίας μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης «Καλλικράτης».

## Δημογραφική εξέλιξη
Ενδεικτικά, η σύγχρονη δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Στο χωριό υπάρχει ο ναός του Αγίου Αθανασίου, οποίος είναι κοιμητηριακός.

Δεν πρέπει να συγχέεται με το ομώνυμο χωριό της πρώην Επαρχίας Καλαβρύτων.

## Δείτε επίσης
* Άγιος Στέφανος
* Διδαχαίικα Αχαΐας
* Φυλακές Αγίου Στεφάνου Αχαΐας

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Περιστέρα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίου Στεφάνου Ωλενίας Αχαΐας, eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Παλαιάς Περιστέρας Αχαΐας, eetaa.gr. Ανακτήθηκε: 02/11/2017.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Γλώσσα Μπιχάρι

Η **Μπιχάρι** είναι μια ομάδα γλωσσών της ινδοευρωπαϊκής οικογένειας γλωσσών. 

Ανήκει στο ινδικό παρακλάδι γλωσσών και μιλιέται στο Μπιχάρ της Ινδίας και στις γύρω πολιτείες. Μερικές από τις γλώσσες αυτές ομιλούνται από το 21% του πληθυσμού του Νεπάλ.

Παρά τον μεγάλο αριθμό ομιλητών αυτών των γλωσσών, δεν έχουν θεσμοθετηθεί συνταγματικώς εκτός από την Μαϊθίλι, που κέρδισε συνταγματική θεσμοθέτηση από την 92η τροποποίηση του Συντάγματος της Ινδίας το 2003. Ακόμη και στο Μπιχάρ η Χίντι είναι η γλώσσα που χρησιμοποιείται για εκπαιδευτικούς και επίσημους φορείς. 

Αυτές οι γλώσσες είχαν νομικώς απορροφηθεί υπό την πρωταρχική ταμπέλα της χίντι στην απογραφή του 1961. Τέτοιες πολιτικές δημιουργούν γλωσσική διακινδύνευση. Το Ανοιχτό Πανεπιστήμιο Ναλάντα στην Πάτνα του Μπιχάρ προσφέρει διάφορα μαθήματα σ' αυτές τις γλώσσες, κυρίως σε μαϊθίλι, μποτζπούρι και μαγκάχι.

## Γλώσσες της γλωσσικής ομάδας μπιχάρι

*Ανγκίκα (Angika) 725.000
*Μπατζίκα (Bajjika) 8.738.000
*Μποτζπούρι (Bhojpuri) 38.546.000
*Φίτζι Χίντι (Fiji Hindi) 460.000
*Κουντμάλι (Kudmali) 37.000
*Μαγκάχι (Magahi) 20.362.000
*Μαϊθίλι (Maithili) 25.204.005
*Μάτζι (Majhi) 21.841
*Μουσάσα (Musasa) 50.000
*Παντσπαργκάνια (Panchpargania) 274.000
*Σάντρι (Sadri) 165.683
*Κόρτα (Khortha) 1.965.000
*Σαρνάμι Χιντουστάνι (Sarnami Hindustani) 150.000
*Σαρατζπούρι (Sarajpuri) 273.000

Κατηγορία:Ινδοάριες γλώσσες
Κατηγορία:Γλώσσες της Ινδίας
Κατηγορία:Χίντι
Κυβέρνηση της Κύπρου

Η **Κυβέρνηση της Κυπριακής Δημοκρατίας** είναι αρμόδια για την διακυβέρνηση της Κύπρου και σχηματίζεται από τον εκάστοτε εκλεγμένο Πρόεδρο της Δημοκρατίας. 

Η εκτελεστική εξουσία ασκείται από το Υπουργικό Συμβούλιο, η νομοθετική από τη Βουλή των Αντιπροσώπων ενώ η δικαστική εξουσία είναι ανεξάρτητη από την εκτελεστική και τη νομοθετική εξουσία. 

Η κυβέρνηση Νίκου Χριστοδουλίδη (1 Μαρτίου 2023) είναι η τρέχουσα, 14η κατά σειρά, κυβέρνηση της Κύπρου.

## Σημερινή σύνθεση

## Παραπομπές


## Εξωτερικοί σύνδεσμοι
*
Σιφάκα βερό

## Εισαγωγή
Το Σιφάκα (αγγ. και γαλλ. sifaka), κοινή ονομασία 2 ειδών δενδρόβιων λεμουρίων του γένους Propithecus, που απαντούνται στα παράκτια δάση της Μαδαγασκάρης. Έχει μήκος περίπου 1 μέτρο από το ποίο το μισό αντιπροσωπεύει την ουρά. Το μικρό τους κεφάλι φέρει μεγάλα μάτια και αυτιά καλυμμένα εν μέρει απ' το μακρύ τους τρίχωμα. Ο χρωματισμός τους είναι λευκός με σκουρόχρωμα σχέδια. Υπάρχουν και Σιφάκα με γκρι τρίχωμα, κοκκινωπό, και σε ορισµένες περιπτώσεις, µαύρο. Η µουσούδα του έχει µαύρο χρώµα, είναι κοντή και γυµνή από τρίχωµα. Τα πίσω πόδια του είναι µακριά και το βοηθούν να πηδά από δέντρο σε δέντρο. 

## Τα άλματα των Σιφάκα
Τα Σιφάκα βερό είναι κοινωνικά, ημερόβια και φυτοφάγα ζώα. Αναριχώνται στα δέντρα στιριζόμενα στα πέλματα και τα δάκτυλα των ποδιών τους. Μπορεί επίσης να πηδά από το ένα αγκαθωτά φυτά σε άλλα χωρίς να τραυματίζεται. Για να πάει από το ένα δέντρο στο άλλο αρπάζεται από κλαδιά και κληματίδες κάνει πίσω και πηδά στον αέρα. Ευστάθεια και καλές λαβές του εξασφαλίζουν τα πόδια και τα χέρια του. Επίσης το βοηθάει μια πτητική μεμβράνη που ενώνει τα μπροστινά και πίσω άκρα του σώματος με το υπόλοιπο σώμα. Μπορεί να υπολογίζει τις αποστάσεις με μια ματιά. Με ένα απλό άλμα το Σιφάκα μπορεί να διανήσει αποστάσεις των 10 μέτρων.  

## Οι συνήθειές τους
Τα Σιφάκα ζουν σε οικογένειες των 6-8 ατόμων. Κάθε ομάδα οριοθετεί την περιοχή του από την οποία διώχνει κάθε άλλη οµάδα. Όταν συναντάνε μια άλλη ομάδα δεν συγκρούονται βίαια αλλά γρυλίζουνε και πηδάν τριγύρω. Το θηλυκό γεννάει ένα μικρό μετά από 5 μήνες περίπου κύησης. Τα μωρά προσκολόνται στις μητέρες τους αμέσως μετά τη γέννησή τους. Κατά τον πρώτο μήνα την αρπάζει από το στομάχι και αργότερα από την κοιλιά. Τα Σιφάκα τον περισσότερο καιρό τον περνούνε κάνονας ηλιοθεραπεία στα δέντρα αλλά συχνά αναπαύονται στις ρίζες των κλάδων με την ουρά ανάμεσα στα γόνατα παίρνοντας στάση ανθρώπινη. Επίσης σηκώνουν τα χέρια τους προς τον ήλιο κάτι που οδήγησε στη δοξασία ότι λατρεύουν τον ήλιο. Τα Σιφάκα τρέφονται την περίοδο  των βροχών με φρούτα και λουλούδια ενώ την περίοδο της ξηρασίας με φύλλα δέντρων. Κάποιες φορές τρώει και χώμα που το βοηθάειστη χώνεψη.

## Απειλές
Τα Σιφάκα είναι ένα απειλούμενο είδος. Απειλούνται από:
* επιθέσεις πουλιών όπως το γεράκι της Μαδαγασκάρης που εφορμεί για να το πιάσει.
* την αποψίλωση όπου δέντρα κόβονται για να χρησιμοποιηθούν ως καυσόξυλα κι έτσι τα Σιφάκα χάνουν τα σπίτια τους.
* το κυνήγι. Οι κυνηγοί της Μαγαδασκάρης θεωρούν τα Σιφάκα εύκολους στόχους σε ανοικτή δασώδη περιοχή.
* τις πυρκαγιές στα δάση όπου ορισμένοι άνθρωποι βάζουν πυρκαγιές στις περιοχές στις οποίες ζουν.
Δεν υπάρχουν σύγχρονα διαθέσιμα στοιχεία για τον πληθυσμό τους αλλά μια εκτίμηση το 1992 αναφέρει ότι υπήρχαν περισσότερα από 100.000 Σιφάκα βερό. Τα είδη που απειλούνται περισσότερο με εξαφάνιση είναι τα:
* diadema
* verreauxi

Κατηγορία:Λεμούριοι
Κόμμα Εθνικιστικής Δράσης

Το **Κόμμα Εθνικιστικής Δράσης** (, ) είναι τουρκικό υπερεθνικιστικό πολιτικό κόμμα.  Έχει υποδειχθεί κυρίως στα πρώτα χρόνια της δημιουργίας του και ως νεοφασιστικό. 

Το κόμμα αποτελεί εταίρο της κυβέρνησης Ερντογάν. 

## Ιστορικό
Ιδρύθηκε το 1969 από τον τουρκοκυπριακής καταγωγής στρατιωτικό Αλπαρσλάν Τουρκές (Alparslan Türkeş). Ο Τουρκές επέκρινε τότε το κυρίαρχο Ρεπουμπλικανικό Λαϊκό Κόμμα ότι είχε απομακρυνθεί από τις εθνικιστικές αρχές του Κεμάλ Ατατούρκ. Μάλιστα, για αυτό το λόγο όπως ισχυρίστηκε, ίδρυσε το KEΔ, για να επαναφέρει τη χώρα στις πηγές του Κεμαλισμού.  
Κατά τη δεκαετία του 1970 το κόμμα σημείωσε μια σχετική επιτυχία, λαμβάνοντας μάλιστα μέρος και στο κυβερνητικό σχήμα του «Εθνικού Μετώπου» υπό την Πρωθυπουργία του Σουλεϊμάν Ντεμιρέλ.

Μετά το θάνατο του Τουρκές το 1997, νέος Πρόεδρος αναδείχτηκε ο Ντεβλέτ Μπαχτσελί, που κατάφερε στις βουλευτικές εκλογές του 1999, να οδηγήσει το κόμμα στη μεγαλύτερη εκλογική του επιτυχία: κέρδισε το 18% των ψήφων και 129 έδρες. Μάλιστα, ο Μπαχτσελί συμμετείχε ως Αντιπρόεδρος στη κυβέρνηση συνεργασίας του Μπουλέντ Ετσεβίτ. 

Στις βουλευτικές εκλογές του 2002 όμως, το κόμμα γνώρισε τη συντριβή; δεν κατάφερε καν να εκλέξει βουλευτές ώστε να εκπροσωπηθεί στο Κοινοβούλιο, αφού τη Βουλή μονοπώλησαν το κόμμα της Δικαιοσύνης και Ανάπτυξης και το Λαϊκό Ρεπουμπλικανικό.

## Παραπομπές


## Εξωτερικοί σύνδεσμοι
* 

Κατηγορία:Τουρκικά πολιτικά κόμματα
Ε
Κατηγορία:Ακροδεξιά πολιτικά κόμματα
Ιστ Μπενγκάλ ΦΚ

Η **Ιστ Μπενγκάλ** (βεγγαλικά: ইষ্টবেঙ্গল, αγγλικά: *East Bengal*) είναι ινδική ποδοσφαιρική ομάδα από την Καλκούτα, Δυτική Βεγγάλη. Έδρα της ομάδας είναι το Γιούμπα Μπαράτι Κριράνγκαν, χωρητικότητας 68.000 θεατών. Συμμετέχει στην Ι-Λιγκ, το ανώτατο πρωτάθλημα της χώρας.

## Ιστορία
Ιδρύθηκε το 1920. Την περίοδο 2012-13 συμμετείχε στα ημιτελικά του Κυπέλλου Ασιατικής Ομοσπονδίας Ποδοσφαίρου ενώ το 2003 κατέκτησε το Πρωτάθλημα Συλλόγων ΕΧΝΑ.

## Επιτυχίες
.

### Εγχώριες
***[[Νάσιοναλ Φούτμπολ Λιγκ (Ινδία)|Νάσιοναλ Φούτμπολ Λιγκ]]**
::Πρωταθλήτρια (3): 2000–01, 2002–03, 2003–04
***Φεντερέισον Καπ**
::Νικήτρια (8): 1978, 1980, 1985, 1996, 2007, 2009, 2010, 2012
***Ινδικό Σούπερ Καπ**
::Νικήτρια (3): 1997, 2006, 2011

### Διεθνείς
***Πρωτάθλημα Συλλόγων ΕΧΝΑ**
::Νικήτρια (1): 2003

## Παραπομπές


## Εξωτερικοί σύνδεσμοι

* Επίσημη ιστοσελίδα 
* East Bengal at the All India Football Federation website.

Κατηγορία:Ιδρύσεις ποδοσφαιρικών ομάδων το 1920
Νορθ Ιστ Γιουνάιτεντ ΦΚ

Η **Νορθ Ιστ Γιουνάιτεντ ΦΚ** είναι ποδοσφαιρική ομάδα της Ινδίας. Συμμετέχει στην Indian Super League. Ιδρύθηκε στις 15 Αυγούστου 2014. Έδρα της ομάδας είναι το Indira Gandhi Athletic Stadium, χωρητικότητας 35.000 θεατών. Η ομάδα εκπροσωπεί τις 8 πολιτείες της Ινδίας που είναι γνωστές ως Νοτιοανατολική Ινδία: Ασσάμ, Ναγκαλάντ, Μανιπούρ, Μεγκαλάγια, Σικκίμ, Αρουνάτσαλ Πραντές, Τρίπουρα και Μιζόραμ.

Κατηγορία:Ιδρύσεις ποδοσφαιρικών ομάδων το 2014
Ντέλι Ντάιναμος ΦΚ

Η **Ντέλι Ντάιναμος** (αγγλικά: *Delhi Dynamos*) είναι ποδοσφαιρική ομάδα από το Δελχί της Ινδίας. Η ομάδα διεξάγει τους εντός έδρας αγώνες της στο Στάδιο Τζαβαχαρλάλ Νεχρού, χωρητικότητας 60.000 θεατών.  Μετέχει στο πρωτάθλημα της Ινδικής Σούπερ Λιγκ.

## Ιστορία
Στις αρχές του 2014, ανακοινώθηκε ότι η Πανινδική Ποδοσφαιρική Ομοσπονδία, η εθνική ομοσπονδία για το ποδόσφαιρο στην Ινδία και η IMG-Reliance θα δέχονταν προσφορές για την ιδιοκτησία οκτώ ή εννέα επιλεγμένων πόλεων για την επερχόμενη Ινδική Σούπερ Λιγκ, ένα πρωτάθλημα οκτώ δικαιοδόχων ομάδων που σχεδιάστηκε σύμφωνα με τις προδιαγραφές του πρωταθλήματος κρίκετ της Ινδικής Πρέμιερ Λιγκ. Στις 13 Απριλίου 2014, ανακοινώθηκε ότι η DEN Networks κέρδισε την προσφορά για τη δικαιόχρηση του Δελχί. Η ομάδα είχε εισέλθει σε συμμαχία με την ολλανδική ομάδα Φέγενορντ, η οποία διήρκεσε μόνο για ένα χρόνο.

Η ομάδα ξεκίνησε την πορεία της στην εναρκτήρια περίοδο της Ινδικής Σούπερ Λιγκ στις 14 Οκτωβρίου 2014 με μια ισοπαλία 0–0 εναντίον της Πούνε Σίτι στο Στάδιο Τζαβαχαρλάλ Νεχρού του Νέου Δελχί. Η Ντάιναμος δεν έκανε το καλύτερο ξεκίνημα στο πρωτάθλημα καθώς βρισκόταν στην τελευταία θέση μέχρι την 9η αγωνιστική. Η ομάδα αναζωογονήθηκε και ανασυντάχθηκε τερματίζοντας τελικά στην 5η θέση του βαθμολογικού πίνακα με αήττητο σερί πέντε αγώνων, το οποίο περιελάμβανε τρεις νίκες και δύο ισοπαλίες. Η ομάδα του Δελχί έχασε την πρόκριση στα ημιτελικά της διοργάνωσης για ένα βαθμό.

## Ιδιοκτησιακό
Η GMS, ο μεγαλύτερος αγοραστής μετρητών στον κόσμο της ναυτιλίας και υπεράκτιων περιουσιακών στοιχείων για ανακύκλωση, ανέλαβε το Μάρτιο του 2016 ως νέος συνιδιοκτήτης της πλειοψηφίας της ομάδας. Η GMS πήρε υπό την κατοχή της το 100% της ιδιοκτησίας της ομάδας που αγόρασε σε τρεις δόσεις 55%, 25% και 20% από την DEN Networks.

## Παραπομπές


## Eξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 2014
Πεδιάσιμος

Με την επωνυμία Πεδιάσιμος αναφέρονται τα παρακάτω άτομα:
* Ιωάννης Πεδιάσιμος, Βυζαντινός πολυμαθής λόγιος του 13ου αιώνα
* Θεόδωρος ο Πεδιάσιμος, Βυζαντινός λογοτέχνης του 14ου αιώνα
ΦΚ Πούνε Σίτι

Η **ΦΚ Πούνε Σίτι** ήταν ινδική ποδοσφαιρική ομάδα από την πόλη Πούνε της πολιτείας Μαχαράστρα. Ιδρύθηκε το 2014 και διαλύθηκε το 2019. Έδρα της ομάδας ήταν το Στάδιο Shree Shiv Chhatrapati Sports Complex, στην περιοχή Μαχαλούνγκε, χωρητικότητας 11.500 θεατών. Συμμετείχε στην Ινδική Σούπερ Λιγκ.

Η ομάδα είχε αντιπαλότητα με την Μουμπάι Σίτι, με την οποία αποτελούσαν τις μοναδικές δύο ομάδες από μια πολιτεία της Ινδίας (Μαχαράστρα).  Η ομάδα είχε σύνδεσμο φιλάθλων με την ονομασία «Orange Army».

Πρώτος προπονητής της Πούνε Σίτι υπήρξε ο Ιταλός Φράνκο Κολόμπα και τελευταίος ήταν ο Βραζιλιάνος Μάρκος Πακέτα. Συνολικά περισσότερες συμμετοχές με τον σύλλογο κατέγραψε ο Ινδός ποδοσφαιριστής Αντίλ Καν με 37 εμφανίσεις και πρώτος σκόρερ είναι ο Βραζιλιάνος Μαρσελίνιο με 16 γκολ. 
## Παραπομπές


## Εξωτερικοί σύνδεσμοι
*


Κατηγορία:Ιδρύσεις ποδοσφαιρικών ομάδων το 2014
Κατηγορία:Διαλύσεις ποδοσφαιρικών ομάδων το 2019
Οικολόγοι Ελλάδας

Οι **Οικολόγοι Ελλάδας** είναι ελληνικό οικολογικό πολιτικό κόμμα το οποίο ιδρύθηκε το 1988 από τον Κωνσταντίνο Παπανικόλα. Σημερινός πρόεδρος του κόμματος είναι ο Παναγιώτης Μαντζάνας.

Το κόμμα εκδίδει το οικολογικό περιοδικό «Υγεία-Οικολογία», ενώ μέχρι το 2010 κατείχε και τον τηλεοπτικό σταθμό «ΤηλεΦΩΣ». Επίσης το 2001, επαναλειτούργησε τον ραδιοφωνικό σταθμό «Ράδιο Υγεία - Οικολογία», αλλά έκλεισε τον ίδιο χρόνο.

## Ιστορικό
Το κόμμα συμμετείχε για πρώτη φορά σε εκλογές το 1989, λαμβάνοντας μέρος στις βουλευτικές εκλογές του Νοέμβρη του ίδιου χρόνου όπου έλαβε το 0,42% των ψήφων. Έκτοτε, έλαβε μέρος αυτόνομα σε όλες τις εκλογικές αναμετρήσεις, από τις βουλευτικές εκλογές του 1990, έως τις βουλευτικές εκλογές του 1996. Στις βουλευτικές εκλογές του 2000 και του 2004 συνεργάστηκε με το Δημοκρατικό Κοινωνικό Κίνημα και το Αγροτικό Κόμμα, ενώ στις ευρωεκλογές του 2009 κατέβηκε αυτόνομα.

Στις 11 Σεπτεμβρίου 2009, ο πρόεδρος του ακροδεξιού εθνικιστικού κόμματος ΛΑ.Ο.Σ., Γιώργος Καρατζαφέρης ανακοίνωσε τη συμμετοχή του προέδρου των Οικολόγων Ελλάδας, Κωνσταντίνου Παπανικόλα στα ψηφοδέλτια του ΛΑΟΣ, για τις βουλευτικές εκλογές του 2009. Ωστόσο, δεν κατάφερε να εκλεγεί.

Στις βουλευτικές εκλογές Μαΐου και Ιουνίου του 2012 και στις ευρωεκλογές του 2014, το κόμμα δεν συμμετείχε. Το 2015 συμμετείχε στον συνασπισμό κομμάτων «Κίνημα Ελληνικής Λαϊκής Δημοκρατικής Απελευθέρωσης» (ΕΛ.ΛΑ.Δ.Α.), και μέσω αυτού συμμετείχε στις βουλευτικές εκλογές Ιανουαρίου και Σεπτεμβρίου του 2015. Στις εκλογές αυτές σχολιάστηκε ιδιαίτερα το ιδιόρρυθμο προεκλογικό σποτ του κόμματος του οποίου έγραψε τη μουσική και παρουσίαζε η δημοσιογράφος Τζέφη-Σοφία Ζαχαροπούλου. Κάποια ενημερωτικά μαζικά μέσα το χαρακτήρισαν ως “το καλύτερο” και άλλα ως “ξεκαρδιστικό”. Στις βουλευτικές εκλογές Ιουνίου 2023 το κόμμα συμμετείχε ως συνιστώσα στον εκλογικό συνασπισμό κομμάτων «Πατριωτικός Συνασπισμός».

## Αποτελέσματα εκλογών
### Βουλευτικές εκλογές

### Ευρωεκλογές

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Οστρακίνη

Η **Οστρακίνη** (*[[Αρχαία Ελληνική γλώσσα|αρχαία ελληνικά]] :  Ὀστρακίνη*) ήταν αρχαία ελληνιστική πόλη της Αιγύπτου στη Χερσόνησο του Σινά. Βρισκόταν στο αρχαίο δρόμο από την Αλεξάνδρεια στη Γάζα στη Λίμνη Μπαρνταουίλ. Ο αρχαιολογικός τόπος σήμερα είναι γνωστός με το όνομα Ελ Φελούσιατ.

Ιδρύθηκε ως λιμάνι κατά τον πρώτο αιώνα π.Χ., κοντά στην Σιρβόνις στα αρχαία πολύχρονα σύνορα μεταξύ της Αιγύπτου και της Κοίλης Συρίας, αρχαιολογικά στοιχεία δείχνουν ότι η Οστρακίνη ήταν κέντρο υαλουργίας στην κλασική περίοδο. Ήταν επισκοπή κατά τη διάρκεια της Βυζαντινής περίοδου, υπάρχουν ενδείξεις ότι είχε τρεις βυζαντινές εκκλησίες, και ότι η πόλη εξακολουθούσε να είναι σημαντική ως στάση κατά μήκος της διαδρομής του εμπορίου στις αρχές της μουσουλμανικής περίοδου.

Η Οστρακίνη έχει παραδοσιακά θεωρηθεί ότι είναι η τοποθεσία του τάφου του προφήτη Αββακούμ και όπου μαρτύρησε ο Ιάκωβος ο μικρός.

## Παραπομπές


Κατηγορία:Πόλεις της Αρχαίας Αιγύπτου
Πορνογραφία για πάντα

Ο περιγραφικός όρος ***πορνογραφία για πάντα*** αναφέρεται γενικά σε ταινίες όπου μαγνητοσκοπείται η σεξουαλική συνεύρεση ανάμεσα σε γιγαντιαία πάντα, με την κινηματογράφηση και τη μετέπειτα προβολή της να αποσκοπεί στην δημιουργία και ενθάρρυνση της σεξουαλικής επιθυμίας και ζευγαρώματος στα πάντα που παρακολουθούν την ταινία, ως ένα από τα μέτρα ενάντια στον κίνδυνο εξαφάνισης του είδους.

## Ιστορικό
Η μέθοδος αυτή έγινε δημοφιλής μετά από τις αναφορές των θετικών αποτελεσμάτων ενός πειράματος το οποίο εκτελέστηκε από ένα ζωολόγο στην Ταϋλάνδη το 2006, κατά το οποίο έδειξαν έναν αριθμό απο πορνογραφικές ταινίες όπου απεικονίζονταν πάντα κατά την σεξουαλική πράξη μεταξύ τους. Αν και οι ερευνητές πίσω από την πρωτοβουλία αυτή δήλωσαν πως θεωρούν ότι η χρήση των πορνογραφικών ταινιών είχε ως αποτέλεσμα επιτυχείς αναπαραγωγές των πάντα, παρόμοιες μετέπειτα επιτυχίες φαίνεται να περιορίστηκαν μόνο στην Κίνα, όπου αναφέρθηκε η γέννηση 31 νεογνών πάντα μέσα σε μια περίοδο 10 μηνών από τη στιγμή που ξεκίνησε το πρόγραμμα αυτό. 

Άλλες μέθοδοι, όπως η χορήγηση Βιάγκρα για τον σεξουαλικό ερεθισμό των πάντα, δοκιμάστηκαν και φέρονται να υπήρξαν ανεπιτυχείς.

## Παραπομπές


Κατηγορία:Ζωολογία
Κατηγορία:Πορνογραφία
Μάλτσιανη

Η **Μάλτσιανη** (αλβανικά: *Maliçan*) είναι ένα  μειονοτικό χωριό στη νότια Αλβανία που κατοικείται από μέλη της ελληνικής εθνικής μειονότητας. Αποκαλείται και **Μάλτσιανη** ή και **Μαλσιανή**.

## Τοποθεσία
Βρίσκεται ανατολικά των Αγίων Σαράντα, στην περιοχή "Θεολόγου" (Δήμος Φοινικιών ). Εγγύς του βρίσκονται τα χωριά '''Άγιος Ανδρέας''', Γιαννιτσάτι, Δίβρη, Κουλουράτι, Λουψάτι και Τσερκοβίτσα. Από την ανατολική πλευρά συνορεύει με το χωριό Γριάζδανη. Βρίσκεται σε υψόμετρο 751 μέτρων.

## Ιστορία
Στο χωριό Μάλτσιανη πιθανολογείται ότι βρίσκεται το Ελίκρανον, ερείπια του οποίου διασώζονται ακόμη σήμερα.

Από τη Μάλτσιανη καταγόταν ο Σταυριανός Βιστιάρης, ποιητής του 16ου-17ου αιώνα με μεγάλη φήμη, που στα 1602 σύνθεσε το επικό ποίημα "Ανδραγαθίες του ευσεβεστάτου και ανδρειωτάτου Μιχαήλ Βοεβόδα".

Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 148 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 220 Έλληνες.

## Λοιπά στοιχεία
Στο χωριό υπάρχουν 16 ναοί με πιο γνωστό εκείνον της Παναγίας που μάλλον έχει κτιστεί κατά τα τέλη του 16ου με αρχές 17ου αιώνα, σύμφωνα με τις απόψεις των ειδικών. Ιερά Μονή Αγίου Ιωάννου Θεολόγου Μάλτσιανης  σύμφωνα με τις  καταγραφές πιθανολογείται ότι χτίστηκε τον 6 μ.Χ. αιώνα, 

## Παραπομπές


## Βιβλιογραφία
* Χαράλαμπος Κίτσος, *Ο Θεολόγος βορείου Ηπείρου και τα γύρω χωριά*, Εκδόσεις *Ο Παλμός της Λεσινίτσας*, Αθήνα 1996

## Εξωτερικοί σύνδεσμοι
* trip-suggest.com - Εικόνες από τη Μάλτσιανη (ανακτήθηκε 19/02/2015)
* Wikimapia.org - Μάλτσιανη

Κατηγορία:Βόρεια Ήπειρος
Κατηγορία:Χωριά του νομού Αυλώνα
Κατηγορία:Φοινίκη (Βόρεια Ήπειρος)
Πρανάμπ Μουχέρτζι

Ο **Πρανάμπ Μουχέρτζι** (βεγγαλικά: প্রণব মুখোপাধ্যায় *Προνάμπ Μουχοπαντιάι*, χίντι: *प्रणब मुखर्जी* *Πρανάμπ Μουχάρτζι*, 11 Δεκεμβρίου 1935 - 31 Αυγούστου 2020) ήταν Ινδός πολιτικός και ο 13ος πρόεδρος της Ινδίας. Έγινε πρόεδρος στις 25 Ιουλίου 2012. Πριν, είχε διατελέσει Υπουργός Εξωτερικών, Άμυνας, Εμπορίου και Οικονομικών σε διαφορετικές χρονικές στιγμές. 

## Καταγωγή και σπουδές
Γεννήθηκε στο χωριό Μιράτι στην Περιφέρεια Δυτικής Βεγγάλης. Η οικογένειά του καταγόταν από τη Βεγγάλη. Ο πατέρας του είχε υπηρετήσει ως βουλευτής στη Δυτική Βεγγάλη.

Σπούδασε στο Πανεπιστήμιο της Καλκούτας. Στη συνέχεια απέκτησε μεταπτυχιακό τίτλο στις Πολιτικές Επιστήμες και στην Ιστορία και πτυχίο LL.B. από το Πανεπιστήμιο της Καλκούτας.

## Πολιτική σταδιοδρομία
Το ταλέντο του αναγνωρίστηκε από την πρωθυπουργό Ίντιρα Γκάντι, η οποία τον στρατολόγησε στο κόμμα της, το Ινδικό Εθνικό Κογκρέσο. Έγινε μέλος της Ράτζια Σάμπα (της Άνω Βουλής της Ινδίας) τον Ιούλιο του 1969. Ο Μουχέρτζι επανεξελέγη βουλευτής το 1975, 1981, 1993 και το 1999. Υπηρέτησε ως υπουργός Οικονομικών από το 1982 ως το 1984.

Το 1986 ίδρυσε ένα άλλο κόμμα, το Κογκρέσο Ράστριγια Σαματζβαντί (RSC), στην Δυτική Βεγγάλη. Από το 1995 ως το 1996 ήταν υπουργός Εξωτερικών. Το 2004 ανέλαβε υπουργός Άμυνας ως το 2006 και μετά, από το 2006 ως το 2009 διετέλεσε ξανά υπουργός Εξωτερικών. Από το 2009 ως το 2012 ήταν ξανά υπουργός Οικονομικών.

Με την εκλογή του στην προεδρία της χώρας τερμάτισε την πολιτική του σταδιοδρομία και σταμάτησε να είναι μέλος του Ινδικού Εθνικού Κογκρέσου.

Από τον Ιούλιο του 2012 ως τον Ιούλιο του 2017 υπηρέτησε ως Πρόεδρος της Ινδίας.

Το 2017 τον διαδέχθηκε στην προεδρία της χώρας ο Ραμ Ναθ Κοβίντ.

Πέθανε στις 31 Αυγούστου 2020 σε ηλικία 84 ετών στο Νέο Δελχί από θρόμβωση και επιπλοκές της COVID-19

.

## Παραπομπές


Κατηγορία:Πρόεδροι της Ινδίας
Κατηγορία:Ινδοί αυτοβιογράφοι
Ρουί Μαρία ντε Αραούζο

Ο **Ρουί Μαρία ντε Αραούζο** (Rui Maria de Araújo, 21 Μαΐου 1964-) είναι γιατρός και πολιτικός από το Ανατολικό Τιμόρ, πρωθυπουργός από το 2015. Είναι μέλος του FRETILIN.

Χρημάτισε υπουργός Υγείας από το 2001 ως το 2006 και αντιπρόεδρος της κυβέρνησης από το 2006 ως το 2007.
## Βιογραφία
Γεννήθηκε στη Μάπε του Πορτογαλικού Τιμόρ το 1964.Είναι παντρεμένος με την Τερέζα Αντόνιο Μαντέιρα Σοάρες και πατέρας 2 παιδιών. Ανέλαβε πρωθυπουργός στις 16 Φεβρουαρίου 2015 και διαδέχθηκε τον Σανάνα Γκουσμάο.

## Παραπομπές


Κατηγορία:Πρωθυπουργοί του Ανατολικού Τιμόρ
I Love You, Honeybear

Το "**I Love You, Honeybear**" είναι το δεύτερο άλμπουμ που έχει κυκλοφορήσει ο Josh Tillman με το ψευδώνυμο Father John Misty. Κυκλοφόρησε στις 10 Φεβρουαρίου του 2015 από την Sub Pop. Παραγωγός ήταν ο ίδιος και ο Jonathan Wilson. Είναι το δεύτερο άλμπουμ του Tillman μετά την αποχώρησή του από τους Fleet Foxes. Με βάση τον Tillman, το άλμπουμ είναι θεματικό.

## Κομμάτια
Όλα τα κομμάτια γράφτηκαν από τον J. Tillman

## Συντελεστές
* Elizabeth Bacher - βιολί
* Sasha Barr - καλλιτεχνική διεύθυνση
* Arnie Barrera - τρομπέτα
* Greg Calbi - mastering
* Jorge Cardenas - βιολί
* Paul Cartwright - μαντολίνο, ενορχήστρωση εγχόρδων, έγχορδα, βιολί
* Hector Castro - βιολί
* Daphne Chen - βιολί
* Keefus Ciancia - βασικός καλλιτέχνης
* Claire Courchene - τσέλο
* Phil Ek - μίξινγκ
* Bryce Gonzales - μηχανικός
* Fred Herrera - ενορχήστρωση κόρνων, ενορχήστρωση εγχόρδων
* Javier Rodriguez - τρομπέτα
* Benji Lysaght - κιθάρα, βασικός καλλιτέχνης
* Alethea Mills - φωνητικά
* Gabriel Noel - μπάσο, ενορχήστρωση εγχόρδων, έγχορδα
* Alia Penner - σχέδιο
* Andres Renteria - κόνγκας
* Stacey Rozich - ζωγραφική
* Farmer Dave Scher - κιθάρα Lap Steel
* Chavonne Stewart - φωνητικά
* Thomas Lea - βιόλα
* Emma Elizabeth Tillman - φωτογραφία
* Josh Tillman - φωνή, καλλιτεχνική διεύθυνση, ενορχήστρωση κόρνων, βασικός καλλιτέχνης, παραγωγή, ενορχήστρωση εγχόρδων
* Brian Walsh - κλαρινέτο
* Jonathan Wilson - μίξινγκ, βασικός καλλιτέχνης, παραγωγή
## Θέσεις στα τσάρτς

## Παραπομπές


Κατηγορία:Άλμπουμ του 2015
Ιωάννης Κ. Πισιμίσης

Ο **Ιωάννης Κ. Πισιμίσης** (1798–1821) ήταν Έλληνας αγωνιστής της ελληνικής επανάστασης απόγονος οικογένειας κλεφτών. Γεννήθηκε στον Βλόγγο Αρκαδίας και έλαβε μέρος στις πρώτες μάχες του απελευθερωτικού αγώνα ως σημαιοφόρος του Γεωργάκη Πλαπούτα. Διακρίθηκε στη Μάχη του Λάλα όπου και τελικά φονεύθηκε στις 13 Ιουνίου 1821 από έναν Τούρκο ελεύθερο σκοπευτή .

## Παραπομπές


Κατηγορία:Αγωνιστές του 1821
ΟΣΚΑ Φουτ

Η ** ΟΣΚΑ Φουτ** είναι μια ποδοσφαιρική ομάδα από την πόλη Ανταναναρίβο, Μαδαγασκάρη. Έδρα της ομάδας είναι το Mahamasina Stadium, χωρητικότητας 22000 θεατών. Συμμετέχει στην THB Champions League. Έχει κατακτήσει 1 πρωτάθλημα και ένα 1 κύπελλο Μαδαγασκάρης, και τα δύο το 2005.

Κατηγορία:Ποδοσφαιρικές ομάδες Μαδαγασκάρης
Ανώτατη Λαϊκή Συνέλευση

Η **Ανώτατη Λαϊκή Συνέλευση** (χάνγκουλ: 최고 인민 회의) αποτελεί το νομοθετικό σώμα της Λαοκρατικής Δημοκρατίας της Κορέας (ΛΔΚ), κοινώς γνωστή ως Βόρεια Κορέα. Αποτελείται από έναν εκπρόσωπο για κάθε μία από τις 687 εκλογικές περιφέρειες, με πενταετή θητεία.

Το Σύνταγμα αναγνωρίζει το Εργατικό Κόμμα ως το ηγετικό κόμμα του κράτους. Το Εργατικό Κόμμα, με επικεφαλής τον Κιμ Γιονγκ-ουν, αποτελεί την κυβέρνηση της Λαοκρατικής Δημοκρατίας της Κορέας, σε ένα μονοπωλιακό συνασπισμό με το Σοσιαλδημοκρατικό Κόμμα και το Κόμμα Τσοντοϊστών Τσονγκού δημιουργώντας το Δημοκρατικό Μέτωπο για την Επανένωση της Πατρίδας. Οι εκλογές διεξάγονται κάθε πέντε έτη, με την πιο πρόσφατη το 2019.

Η Ανώτατη Λαϊκή Συνέλευση είναι το πρωταρχικό νομοθετικό σώμα της Λαοκρατικής Δημοκρατίας της Κορέας, που συνήθως αναθέτει αρμοδιότητες στο ολιγάριθμο και πιο ισχυρό Προεδρείο, που επιλέγεται από την ολομέλεια.

## Προεδρείο
Το Προεδρείο της Ανώτατης Λαϊκής Συνέλευσης είναι το ανώτατο όργανο εξουσίας στη Βόρεια Κορέα. Ασκεί τη νομοθετική εξουσία, όταν απουσιάζει η Συνέλευση, η οποία λαμβάνει χώρα καθ' όλη τη διάρκεια, εκτός ορισμένων ημερών κάθε χρόνο. Ο Κιμ Γιονγκ Ναμ είναι ο σημερινός Πρόεδρος του Προεδρείου.

Το Προεδρείο αποτελείται από τον Πρόεδρο, τους Αντιπροέδρους, τους γραμματείς και τα άλλα μέλη. Τα καθήκοντα της προεδρίας είναι τα εξής:

* Συγκαλεί τις συνεδριάσεις της Ανώτατης Λαϊκής Συνέλευσης
* Εξετάζει και εγκρίνει τη νέα κρατική νομοθεσία, όταν η Συνέλευση απουσιάζει
* Ερμηνεύει και θεσπίζει το Σύνταγμα και τη νομοθεσία
* Συστήνει ή καταργεί κρατικά υπουργεία
* Εποπτεύει τους νόμους των κρατικών οργάνων
* Οργανώνει εκλογές στην Ανώτατη Λαϊκή Συνέλευση
* Επικυρώνει διεθνείς συνθήκες με ξένες χώρες
* Διορίζει, μεταθέτει ή απολύει υπαλλήλους και δικαστές, όταν η Συνέλευση συνεδριάζει
* Χορηγεί ειδική χάρη ή αμνηστία

Εκτός από τα εκτελεστικά του καθήκοντα, το προεδρείο λαμβάνει επίσης διαπιστευτήρια διπλωματικών εκπροσώπων από χώρες του εξωτερικού.

Σύμφωνα με το Σύνταγμα του 1998, το Προεδρείο και ο Πρόεδρος του Προεδρείου της Συνέλευσης αντικατέστησαν την Μόνιμη Επιτροπή της Συνέλευσης και τον Πρόεδρο της Μόνιμης Επιτροπής, ο οποίος κατείχε τη θέση τόσο του Προέδρου της Συνέλευσης όσο και του αρχηγού του κράτους, πριν από την καθιέρωση της θέσης του Προέδρου της Λαοκρατικής Δημοκρατίας της Κορέας. Επί του παρόντος, ο Πρόεδρος του Προεδρείου της Συνέλευσης αποτελεί και τον αρχηγό του κράτους, ενώ ο Πρόεδρος της Συνέλευσης είναι αρμόδιος για την ομαλή λειτουργία των συνεδριάσεων.

## Παραπομπές


## Εξωτερικοί σύνδεσμοι
* North Korean Government , CIA World Factbook
* FACTBOX - North Korea's main political bodies and power , *Reuters*.

Κατηγορία:Κοινοβούλια
Α
Κατηγορία:Κυβέρνηση της Βόρειας Κορέας
Εθνική Επιτροπή Άμυνας (Βόρεια Κορέα)

Η **Εθνική Επιτροπή Άμυνας** (χάνγκουλ: 조선민주주의인민공화국 국방위원회, μεταγραφή: *Τσόσον μιντσουτσουούι ίνμιν κόνγκχουαγκουκ κούκπανγκ ουιουόνχε*) ορίζεται από το σύνταγμα του 1998 ως «το υψηλότερο όργανο καθοδήγησης των ενόπλων δυνάμεων και της διαχείρισης των στρατιωτικών υποθέσεων». Ο Πρόεδρος της Εθνικής Επιτροπής Άμυνας διοικεί τις ένοπλες δυνάμεις και, από τη στιγμή που σε αυτό το κράτος ο στρατός κυριαρχεί, είναι η πιο ισχυρή θέση στη χώρα και δημιουργήθηκε από τον Κιμ Γιονγκ Ιλ, πριν το θάνατό του.

Επί του παρόντος, ο Κιμ Γιονγκ-ουν είναι ο πρώτος πρόεδρος της Εθνικής Επιτροπής Άμυνας και ο Ρι Γιονγκ Μου είναι ο Αντιπρόεδρος.

## Δομή
Μεταξύ των τμημάτων της Εθνικής Επιτροπής Άμυνας, γνωστά είναι τα εξής:
* Τμήμα Διοίκησης
* Τμήμα Εξωτερικών
* Γενικό Γραφείο Αναμόρφωσης
* Τμήμα Πολιτικής

Των υπηρεσιών ασφαλείας και των οργανώσεων που υπάγονται στην Επιτροπή:
* Υπουργείο Λαϊκών Ενόπλων Δυνάμεων
* Υπουργείο Λαϊκής Ασφάλειας
* Υπουργείο Λαϊκού Στρατού
* Υπουργείο Κρατικής Ασφάλειας

## Παραπομπές


## Εξωτερικοί σύνδεσμοι
* 

Ε
Κατηγορία:Στρατός της Βόρειας Κορέας
Ανώτατος Διοικητής του Κορεατικού Λαϊκού Στρατού

Ο **Ανώτατος Διοικητής του Κορεατικού Λαϊκού Στρατού** (χάνγκουλ: 조선인민군의 최고사령관) κατέχει την υψηλότερη θέση στην ιεραρχία του Κορεατικού Λαϊκού Στρατού, ο οποίος αποτελεί τις ένοπλες δυνάμεις της Βόρειας Κορέας, και είναι υπεύθυνος για έναν από του μεγαλύτερους μόνιμους στρατούς στον κόσμο, με περίπου 5.9 εκατομμύρια ενεργό προσωπικό υπηρεσίας και εφεδρείες.

## Παραπομπές


Κατηγορία:Στρατός της Βόρειας Κορέας
Κορεατικός Λαϊκός Στρατός

Ο **Κορεατικός Λαϊκός Στρατός** (τζόσονγκουλ: 조선인민군) αποτελεί τις ένοπλες δυνάμεις της Βόρειας Κορέας. Ο Κιμ Γιονγκ-ουν είναι ο Ανώτατος Διοικητής του Κορεατικού Λαϊκού Στρατού, ο Πρόεδρος της Κεντρικής Στρατιωτικής Επιτροπής και της Εθνικής Επιτροπής Άμυνας. Ο Λαϊκός Στρατός αποτελείται από πέντε κλάδους, το Στρατό Ξηράς, το Πολεμικό Ναυτικό, την Πολεμική Αεροπορία, τις Στρατηγικές Δυνάμεις Πυραύλων, και την Ειδική Επιχειρισιακή Δύναμη. Επίσης, οι Κόκκινοι Φρουροί εργατών-αγροτών τελούν υπό τον έλεγχό του Λαϊκού Στρατού.

Το 1971 ο Κιμ Ίλ-σονγκ ανέφερε ότι η «Ημερομηνία εορτασμού της Ίδρυσης του Στρατού» να αλλάξει από 8 Φεβρουαρίου σε 25 Απριλίου, δηλαδή την μέρα της ίδρυσής του αντι-ιαπωνικού στρατού ανταρτών το 1932, ως αναγνώριση της δήθεν αυτόχθονης προέλευσης του Λαϊκού Στρατού και να επισκιάσει τη Σοβιετική καταγωγή του. Επίσης, μια βιομηχανία που δραστηριοποιείται στον τομέα κατασκευής όπλων, είχε αναπτύξει την παραγωγή πυραύλων μεγάλου βεληνεκούς, όπως ο Ροντόνγκ-1.

Ο Κορεατικός Λαϊκός Στρατός θεωρεί ως αντιπάλους τις Ένοπλες Δυνάμεις της Δημοκρατίας της Κορέας και τις Ένοπλες Δυνάμεις των Ηνωμένων Πολιτειών, σε όλη την έκταση της κορεατικής αποστρατικοποιημένης ζώνης, ήδη από τη συμφωνία εκεχειρίας του Ιουλίου του 1953. Από το 2013, με 9.495.000 ενεργό, εφεδρικό, και παραστρατιωτικό προσωπικό, είναι η μεγαλύτερη στρατιωτική οργάνωση στη Γη. Ο αριθμός αυτός αντιπροσωπεύει σχεδόν το 40% του πληθυσμού, και είναι το αριθμητικό ισοδύναμο του συνόλου του πληθυσμού μεταξύ των ηλικιών 20 και 45.

## Οργάνωση
### Προϋπολογισμός και εμπορικά συμφέροντα
Ο ετήσιος προϋπολογισμός του Κορεατικού Λαϊκού Στρατού είναι περίπου 6 δισεκατομμύρια δολάρια. Το Ινστιτούτο των ΗΠΑ για την Επιστήμη και τη Διεθνή Ασφάλεια αναφέρει ότι η Λαοκρατική Δημοκρατία της Κορέας μπορεί να διαθέτει σχάσιμο υλικό για περίπου δύο με εννέα πυρηνικές κεφαλές. Η βορειοκορεατική πολιτική Σονγκούν («Στρατιωτική Προτεραιότητα») καθιστά το Λαϊκό Στρατό σε θέση πρωταγωνιστή στην κυβέρνηση και την κοινωνία.

## Βαθμοί και διακριτικά

## Σημειώσεις


## Παραπομπές


## Εξωτερικοί σύνδεσμοι

*KPA Equipment Holdings

Κατηγορία:Ιστορία Εργατικού Κόμματος Κορέας
Κατηγορία:Στρατός της Βόρειας Κορέας
Συντηρητικό Λαϊκό Κόμμα της Εσθονίας

Το **Συντηρητικό Λαϊκό Κόμμα της Εσθονίας** (εσθ. *Eesti Konservatiivne Rahvaerakond*) είναι ένα εσθονικό εθνικό συντηρητικό κόμμα το οποίο ιδρύθηκε στις 24 Μαρτίου 2012 ύστερα από τη συγχώνευση της Λαϊκής Ένωσης της Εσθονίας και του Εσθονικού Πατριωτικού Κινήματος.

Σημερινός αρχηγός του κόμματος είναι ο Μαρτ Χέλμε, ο οποίος διετέλεσε πρέσβης της Εσθονίας στη Ρωσία. Σύμφωνα με δημοσκοπήσεις για τις εσθονικές βουλευτικές εκλογές του 2015, το κόμμα συγκεντρώνει ένα ποσοστό της τάξης του 5%, ενώ είναι και το τέταρτο μεγαλύτερο της χώρας από άποψη αριθμού μελών, καθώς έχει περίπου 7.600 εγγεγραμμένα μέλη.

Το κόμμα έχει ως κύριο στόχο τη διατήρηση της εσθονικής εθνικής ταυτότητας, ενώ οι πολιτικές του περιλαμβάνουν, μεταξύ άλλων, τη στήριξη των νέων εσθονικών οικογενειών και τον περιορισμό της μετανάστευσης από και προς την Εσθονία. Ακόμα, είναι ευρωσκεπτικιστικό και υποστηρίζει την εφαρμογή ενός συστήματος άμεσης δημοκρατίας στα πρότυπα της Ελβετίας.

## Παραπομπές


Κατηγορία:Εσθονικά πολιτικά κόμματα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα
Θεόδωρος Μιχ. Λολίδης

Ο **Θεόδωρος Μιχ. Λολίδης** (Καβάλα, 1927 - 1994) ήταν έλληνας αθλητής και πανελληνιονίκης της κολύμβησης.

## Βιογραφία
Ήταν πρωταθλητής κολύμβησης ως αθλητής του σωματείου "Γ.Σ.Φιλίπποι Καβάλας", που μετέπειτα συγχωνεύτηκε στο Ναυτικό Όμιλο Καβάλας.
Είχε τρεις νίκες κατά τους Πανελλήνιους Αγώνες Κολύμβησης του 1940 στα: 
#50μ ελεύθερης κολύμβησης, με 34.0
#50μ ύπτιας κολύμβησης με 43.4
#50μ πρόσθιας κολύμβησης με 40.6 από το 1940, με κατάρριψη του πανελλήνιου ρεκόρ, που διατηρήθηκε για μια δεκαετία.

Το ρεκόρ καταρρίφθηκε στους Πανελλήνιους Αγώνες Κολύμβησης,το 1950, από τον Μπονάρο του Ναυτικού Ομίλου Πατρών με 38"2. 
Διετέλεσε ιδρυτικό μέλος του Ναυτικού Ομίλου Καβάλας και Διοικητικό στέλεχος του ομίλου, προπονητής κολύμβησης και τεχνικός σύμβουλος του Ομίλου, πρόεδρος του Εθνικού Κολυμβητηρίου Καβάλας (απο τους πρωτεργάτες του αιτήματος για ανέγερση) καθώς και πρόεδρος του Εθνικού Αθλητικού Κέντρου Καβάλας (σημερινό Κλειστό Δημοτικό Γυμναστήριο Καλαμίτσας) από το 1976 έως το 1981.

Απεβίωσε το 1994, σε ηλικία 67 ετών στην Καβάλα.

## Πηγές
* Ιστοσελίδα Ναυτικού Ομίλου Καβάλας (https://web.archive.org/web/20140718071400/http://www.nokavalas.gr/arxeiokolymvisis.htm)
* Λέσχη Ποντίων Ν.Καβάλας  «40 χρόνια 1950-1990 Παρουσία και δράση», Καβάλα 1990
* Εγκυκλοπαίδεια του Ποντιακού Ελληνισμού, Μαλλιάρης Παιδεία, 1992

## Παραπομπές


Κατηγορία:Έλληνες αθλητές της κολύμβησης
Το Δικό σας Κίνημα

Το κόμμα **Το Δικό σας Κίνημα** (πολ. *Twój Ruch*) είναι ένα πολωνικό πολιτικό κόμμα το οποίο ιδρύθηκε στις 6 Οκτωβρίου 2013 διαδεχόμενο το Κίνημα του Πάλικοτ. Ο αρχηγός του κόμματος είναι ο Γιάνους Πάλικοτ και ο αντιπρόεδρός του είναι ο Μάρεκ Σίβιετς. Το κόμμα συμμετείχε στον εκλογικό συνασπισμό Europa Plus για τις Ευρωεκλογές του 2014.
## Παραπομπές


Κατηγορία:Πολωνικά πολιτικά κόμματα
Κατηγορία:Φιλελεύθερα κόμματα
Κατηγορία:Αντικληρικαλισμός
Κατηγορία:Προοδευτικά πολιτικά κόμματα
Λεοντόπολις

Η **Λεοντόπολις** ή **Λεόντων πόλις** ή **Λεοντώ** ήταν αρχαία πόλη, σε άγνωστη σήμερα θέση της Αιγύπτου, στα αρχαία αιγυπτιακά γνωστή ως **Ταρεμού** (*Tȝ-rmw* "γη των ψαριών") και στις λατινικές πηγές ως **Leontos oppidum**. Ο σημερινός αρχαιολογικός χώρος που ταυτίζεται με την πόλη ονομάζεται στα αραβικά **Τελ ελ-Μουκντάμ** ("λόφος της πόλης").

## Ιστορία
μικρογραφία|Ο Λουπούντ Β΄ που κυβέρνησε τη Λεοντόπολη από το 754 έως το 720/715 π.Χ.
Η πόλη βρίσκεται στο κεντρικό τμήμα του Δέλτα του Νείλου. Ήταν η πρωτεύουσα της 11ης νομής της Κάτω Αιγύπτου γνωστή σαν Λεοντοπολίτικη νομή, και ήταν πιθανώς το κέντρο της φαραωνικής εξουσίας υπό την 23η δυναστεία. Σε επιτύμβια στήλη που βρέθηκε στον τέταρτο καταρράκτη του Νείλου αναφέρεται ο Λουπούντ Β΄ κατακτητής της πόλης και έπειτα κυβερνήτης της. Ο Στράβων είναι ο πρώτος συγγραφέας που αναφέρει είτε τη νομή ή την κύρια πόλη της, από αυτό συμπεραίνεται ότι ήταν σχετικά πρόσφατη πόλη ή τότε απέκτησε σημασία.

Η ελληνική ονομασία της πόλης, «Πόλη των Λεόντων», δίνεται λόγω της παρουσίας των ναών αφιερωμένων στην θεές λέαινες Μπαστέτ και Σεκχμέτ, και τον γιο τους, Μάαχες, ο πρίγκιπας λιοντάρι. Ζωντανά λιοντάρια κρατήθηκαν στους ναούς κατά τη διάρκεια της ελληνικής περιόδου.

Εδώ στα χρόνια της βασιλείας του Πτολεμαίου Φιλομήτορ, ο Εβραίος αρχιερέας Ονίας έχτισε ένα ναό αφιερωμένο στον Γιαχβέ, όπου στη συνέχεια έκλεισε επί Βεσπασιανού.

Οι αρχαιολόγοι είναι διχασμένοι ως προς την πραγματική θέση των ερειπίων της Λεοντόπολις. Σύμφωνα με τον Ντ΄Ανβίλ καλύπτονταν από ένα ανάχωμα που ονομάζεται Τελ ελ Σαμπ, ή λόφο του λιονταριού. Ο Τζομάρντ, από την άλλη πλευρά, υποστηρίζει ότι ορισμένοι τύμβοι κοντά στο χωριό Ελ Μενγκαλέχ στο Δέλτα, αντιπροσωπεύουν την αρχαία Λεοντόπολη. Αυτή η εκδοχή συμφωνεί καλύτερα,  τη περιγραφή της πόλης που δίνεται από τον Ξενοφώντα της Εφέσου,

## Παραπομπές


## Πηγές
* This article incorporates text from a publication now in the public domain: Smith, William, ed. (1854–1857). Dictionary of Greek and Roman Geography. London: John Murray.
* Richard Talbert, Barrington Atlas of the Greek and Roman World, (ISBN 0-691-03169-X), p.&nbsp;74.
* Hans Bonnet: *Leontopolis (2.)*, in: *Lexikon der ägyptischen Religionsgeschichte*, Hamburg 2000 ISBN 3-937872-08-6 S. 423.
* W. M. Flinders Petrie: *Hyksos and Israelite Cities*, London 1906.
* Max Küchler: *Leontopolis* in: *Religion in Geschichte und Gegenwart. Handwörterbuch für Theologie und Religionswissenschaft.* (RGG) 4. Auflage, Mohr Siebeck, Tübingen 2002, S. 274.

Κατηγορία:Πόλεις της Αρχαίας Αιγύπτου
Κατηγορία:Αρχαιολογικοί τόποι στην Αίγυπτο
Ιωάννης Ακκίδας

Ο **Ιωάννης Ακκίδας** ήταν Έλληνας κληρικός από τη Ρόδο ο οποίος το 1569 προσπάθησε να οργανώσει μια εξέγερση των Ελλήνων στην Κωνσταντινούπολη και την Πελοπόννησο κατά των Τούρκων με τη βοήθεια της Ισπανίας. Καταγόταν από οικογένεια κωδικογράφων και εμπόρων ελληνικών χειρογράφων.
 
Στα τέλη της δεκαετίας του 1560 εξυφάνθηκαν κάποια επαναστατικά σχέδια κατά των Τούρκων λόγω της βάναυσης συμπεριφοράς των τελευταίων έναντι των κατακτημένων χριστιανών. Ο τότε σουλτάνος Σελήμ Β' προετοιμάζοντας την κατάληψη της Κύπρου είχε επιβάλλει βαριά φορολογία και δήμευση των περιουσιών των μοναστηριών και των εκκλησιών. Ταυτόχρονα γίνονταν λεηλασίες και καταστροφές των μοναστηριών και εξευτελισμοί των μοναχών στην Πελοπόννησο από τους Τούρκους. 
Ο Ιωάννης Ακκίδας συνεργάστηκε για το σχέδιο αυτό με τον ιππότη της Μάλτας Ιωάννη Βάρελη που το υπέβαλε στην αυλή  του βασιλιά της Ισπανίας Φιλίππου Β'. Το σχέδιο προέβλεπε τη δολοφονία του διαδόχου του οθωμανικού θρόνου, εμπρησμό του ναυστάθμου της ΚΠολης, εξουδετέρωση του Εβραίου Ιωσήφ Νάζη που ήταν σύμβουλος του Σελήμ Β και είχε την εκμετάλλευση των 15 κυριώτερων νησιών του Αιγαίου, και διεξαγωγή στρατιωτικών επιχειρήσεων στην Πελοπόννησο με τη βοήθεια των Ισπανών. Στο σχέδιο είχαν μυηθεί πρόσωπα όπως ο οικουμενικός πατριάρχης Μητροφάνης Γ', ο σπαχής Μουσταφάς Λαμπούδης, ο ηγούμενος της Μονής Ταξιαρχών Ισαάκ, ο τοπικός άρχοντας της Κρήτης Νικόλαος Τσερνοτάμπεης και ο αντιβασιλέας της Σικελίας D. Francisco de Avalos de Aquino. Ο τελευταίος έστειλε τον Ακκίδα στον ελληνικό χώρο για να ρυθμίσει τις λεπτομέρειες του σχεδίου. Το σχέδιο εγκρίθηκε από τον βασιλιά της Ισπανίας και ο Ακκίδας το Νοέμβριο του 1569 μετέβη από την Ελλάδα στη Σικελία όπου συναντήθηκε με τον Βάρελη. Αναχώρησαν την 14 Ιαν. 1570 για την Κρήτη απ' όπου θα ξεκινούσαν τις ενέργειές τους. Ο θάνατος του Τσερνοτάμπεη και η αδυναμία συγκέντρωσης των υπολοίπων συνωμοτών λόγω κακών καιρικών συνθηκών παρεμπόδισαν την πραγματοποίηση του σχεδίου μέχρι που αυτό ακυρώθηκε λόγω της έκρηξης του τέταρτου βενετοτουρκικού πολέμου.  

Ο Ιωάννης Ακκίδας πιθανά ήταν αδελφός του επίσης ιερωμένου Φραγκίσκου Ακκίδα, ο οποίος επιχείρησε να πραγματοποιήσει ένα σχέδιο για την εξέγερση των Ελλήνων στην τουρκοκρατούμενη Κύπρο το 1600 με τη βοήθεια του Δούκα της Σαβοΐας και τη συνεργασία Κυπρίων ιερέων και λαϊκών. Οι δύο αδελφοί είχαν συνεργαστεί και ενωρίτερα σε συνωμοτικές κινήσεις για την πρόκληση εξέγερσης με τη στήριξη δυτικών παραγόντων.

## Πηγές


Κατηγορία:Έλληνες κληρικοί
Κατηγορία:Τουρκοκρατία
Κατηγορία:Ιστορία της Ρόδου
Προμηθεύς II

Η οργάνωση ** Προμηθέας II ** ήταν μια από τις οργανώσεις που έδρασαν στην Ελλάδα στη διάρκεια της Κατοχής, για λογαριασμό της βρετανικής SOE (Special Operations Executive) 
Αρχικά ονομαζόταν «Προμηθέας Ι» και επικεφαλής της ήταν ο συνταγματάρχης Ευριπίδης Μπακιρτζής. 
Αργότερα, μέσα στο 1941, την ανέλαβε ο υποπλοίαρχος ΠΝ Χαράλαμπος Κουτσογιαννόπουλος και η οργάνωση ονομάστηκε «Προμηθέας II» . 

Η οργάνωση πραγματοποίησε σειρά δολιοφθορών στον Πειραιά, Αττική και στο αεροδρόμιο στους Μολάους Λακωνίας. Έλαβε επίσης μέρος στα πολιτικά πεπραγμένα της Αντίστασης. 

Είναι ευρέως γνωστό, ότι ο Κουτσογιαννόπουλος, «με το πιστόλι στο χέρι», εκβίασε τον αρχηγό του ΕΔΕΣ Ν. Ζέρβα να βγεί στο βουνό, καθώς εκείνος, παρά την προκαταβολή (800 λίρες) που είχε λάβει από τους Βρετανούς, χρονοτριβούσε.
 
Η οργάνωση δέχθηκε χτύπημα από τις Αρχές κατοχής τον Φεβρουάριο του 1943 και διαλύθηκε. Ο Κουτσογιαννόπουλος συνελήφθη, αλλά κατάφερε να δραπετεύσει. 

Στα Δεκεμβριανά του 1944 ο Κουτσογιαννόπουλος συστρατεύτηκε με το ΕΑΜ ενάντια στην Αγγλική επέμβαση. Ως αποτέλεσμα, μεταπολεμικά ο Κουτσογιαννόπουλος δικάστηκε και δεν έτυχε καμιάς αναγνώρισης για την προσφορά του. 

## Αναφορές

Κατηγορία:Ελληνικές αντιστασιακές οργανώσεις
Κατηγορία:Σαμποτάζ
Ena Productions

Η **Ena Productions** είναι θυγατρική εταιρεία του Ομίλου Antenna, από το 2006. Ιδρύθηκε το 1999 από τον Στέλιο Αντωνιάδη και λειτούργησε ως εταιρεία παραγωγής προγραμμάτων για τον τηλεοπτικό σταθμό ΑΝΤ1.

Ο Πίτερ Γκράμπ, ο διευθυντής της εταιρίας, είχε απολυθεί τη 1η Οκτωβρίου 2012, με αποτέλεσμα η εταιρεία να μείνει χωρίς διευθυντή.

## Πηγές
*Company Overview of Ena Productions SA

## Παραπομπές


Κατηγορία:Τηλεοπτικές εταιρίες παραγωγής
Dial-up

[μικρογραφία|Οι ήχοι της συνδεσης στο διαδίκτυο που το [Modem λάμβανε και έστελνε]]
μικρογραφία|Φασματογράφημα των ήχων του Dial-up και σημασία αυτών (Στα Αγγλικά)
Η **Dial-up** είναι μια μορφή πρόσβασης στο διαδίκτυο που χρησιμοποιεί λειτουργίες του δημόσιου τηλεφωνικού δικτύου μεταγωγής (PSTN) για να πραγματοποιήσει σύνδεση σε έναν πάροχο υπηρεσιών διαδικτύου (ISP) καλώντας έναν τηλεφωνικό αριθμό σε μια συμβατική γραμμή τηλεφώνου. Ξεκίνησε το 1992. Η πιο διάσημη εταιρία στην Αμερική για Dial-up ήταν η America Online που τώρα είναι ιστοσελίδα e-mail, παιχνιδιών και ειδήσεων. Το Dial-up μπορεί να χρησιμοποιήθεί ακόμα και σήμερα αλλά τώρα υπάρχει η ασύρματη σύνδεση που έχει περισσότερα πλεονεκτήματα.

Κατηγορία:Πρόσβαση στο διαδίκτυο